El pensaol jóniu creyó al Sol estal holmau pol cachinus de huegu u de nubis inflamás que, veloquí, s’ajuntan tolos dias. Destas mesmas nubis están holmás tolas demás estrellas, arreparandu Jenófani en que dambas a dos cosas —estrellas i Sol— s’alcuentran hechas duna mesma cosa. Eno tocanti a la movición los astrus, assiguró qu’el Sol abança εἰς ἄπειρον pero que pol longol dende la Tierra paici que va jechandu el reol.